

гр. Болярово, област Ямбол, п.к.8720,  ул. ”Димитър Благоев” № 7

Председател тел.: 04741 / 69-22, 69-32

Еmail: obs_bolyarovo@abv.bg,  obstinski.savet@bolyarovo.bg                                 
П Р О Т О К О Л  № 33
ОТ ЗАСЕДАНИЕ НА ПОСТОЯННАТА КОМИСИЯ ПО БЮДЖЕТ, ФИНАНСИ ОБЩИНСКА СОБСТВЕНОСТ, ИКОНОМИКА, БЛАГОУСТРОЯВАНЕ, ИНФРАСТРУКТУРА И ОКОЛНА СРЕДА, ПРОВЕДЕНО НА 23.03.2026 г. 

Днес 23.03.2026 година, от 13.30 часа в залата на общината на пл. ”Девети септември” № 4, се проведе заседание на Постоянната комисия по бюджет, финанси, общинска собственост, икономика, благоустрояване, инфраструктура и околна среда към ОбС - Болярово, във връзка с провеждане на редовно заседание на Общински съвет - Болярово на  30.03.2026 г.

На заседанието присъстваха:

     1. Веселина Ганева – председател

 2. Атанас Дженков – член

                 3. Ангел Митов - член
4. Мария Тодорова – член
Отсъстващи:  1 - Василка Чорлова – член
Присъства още: г-н Красимир Григоров – председател на ОбС, г-н Христо Христов – кмет на общината
  Веселина Ганева – председател на ПК: уважаеми колеги, имаме един отсъстващ член на постоянната комисия но, имаме кворум и можем да започваме работа. Нашата комисия има за задача да разгледа и даде становище по т. 1,2,3,4,6 от дневния ред.
ПО Т. 1 ОТ ДНЕВНИЯ РЕД: Приемане определени лимити и разчети за разходи по бюджета на община Болярово за 2026 година, докладва: Христо Христов – кмет на общината.
Веселина Ганева: колеги, както знаем бюджета на Република България все още не е приет и затова се работи с удължен. Урежда се събирането на приходи и извършването на разходи през 2026 г. до приемането на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., но за срок, не по-дълъг от три месеца, при спазване изискванията на чл. 87 и 98 от Закона за публичните финанси. Предстои приемането на проект на Закон за изменение и допълнение на Закона за събирането на приходи и извършването на разходи през 2026 г. до приемането на Закона за държавния бюджет на Република България за 2026 г. Съгласно чл. 3, ал. 5 от законопроекта Кметът на общината може да финансира разходи за местни дейности в размери, по-големи от разходите за същия период на предходната година /след решение на общинския съвет за капиталовите разходи/ до размера на собствените приходи на общината за съответния период на предходната година, и при спазване на фискалните правила по Закона за публичните финанси. Виждате имаме заложена една рамка за прогнозни разчети за 2026 г. За осигуряване ритмичност на работата в общината, е предложено да бъдат определени и утвърдени  някои лимити и разчети за разходи, като общ размер на помощите за еднократно подпомагане, на субсидията за организациите с нестопанска цел, заплащането на медицинските специалисти към лекарските практики и други. Подробно е описано всичко в докладната записка.
Атанас Дженков: всичко е точно и конкретно фиксирано. Подкрепям материала.

Христо Христов: уважаеми членове на комисията, председателя спомена, но във връзка с това, че няма приет бюджет в страната, се наложи да внесем разчетите упоменати в докладната записка. Всичко това е съобразено с удължителният бюджет на страната. Мога да кажа, че всичко това е прогнозно на база указанията и разчетите за 2026 г. от МФ. Налага се да бъде взето решение на Общински съвет, за да може общинската администрация да изпълнява някои от функциите си и да прави определени разходи. Приели сме 4 пъти в годината, на всяко тримесечие да се отпускат еднократни помощи, но без подобно решение, това няма как да се случи. Изброени са всички дейности в решенията. Това налага внасянето и разглеждането на настоящата докладна записка. Ако, имате забележки и предложения готови сме да ги чуем. Благодаря.
Мария Тодорова: аз съм „за“ приемане на докладната записка.
Ангел Митов: нямам допълнения
Веселина Ганева: Благодарим на г-н Христов за разясненията. Обединяваме се цялата комисия около едно мнение, подкрепяме материала. Становището на комисията е, докладната записка да влезе за обсъждане в заседание на Общински съвет.

Гласували:          „За“ – 4,          „Против“ – 0,        „Въздържали се“ – 0. 
ПО Т. 2 ОТ ДНЕВНИЯ РЕД: Предложение за отдаване под наем чрез публичен търг за 10 години на язовири - публична общинска собственост, находящи се на територията на община Болярово, докладва: Христо Христов – кмет на общината.
Веселина Ганева: Община Болярово е собственик на язовири е водоеми на основание §7, ал. 2 от ЗМСМА, за които са съставени актове за общинска собственост. Съгласно параграф 12 от ЗВ в общините, на чиято територия има язовири - публична общинска собственост, за които не са сключени договори за стопанисването, поддръжката и експлоатацията им, по предложение на кмета на общината, общинският съвет приема решение за: създаване на общинско  предприятие за осъществяване на тези дейности, или откриване на процедура за избор на оператор на язовирна стена за възлагане стопанисването, поддръжката и експлоатацията на язовирите чрез предоставянето им под наем или на концесия. В решенията е посочен и размера на 1 декар водна площ. Колеги, мнения и съображения по докладната записка? 
Мария Тодорова: подкрепяме я, без забележки.
Атанас Дженков: съгласен съм
Ангел Митов: нямам допълнения.

Христо Христов: през тази година има много запитвания и интерес за язовирите в предвид на това, че са пълни, заради дъждовете. Това, разбира се ще бъде един допълнителен приход за общинската администрация.
Веселина Ганева: Становището на комисията е, докладната записка да влезе за обсъждане в заседание на Общински съвет.
Гласували:          „За“ – 4,          „Против“ – 0,        „Въздържали се“ – 0. 
ПО Т. 3 ОТ ДНЕВНИЯ РЕД: Разрешаване изработване на проект за подробен устройствен план /ПУП/ - План за застрояване на ПИ 46704.130.58 по КК на с. Малко Шарково, община Болярово, докладва: Христо Христов – кмет на общината

  Веселина Ганева: колеги и друг път сме разглеждали подобни докладни записки, В община Болярово е постъпило заявление за разрешаване изработване на проект за подробен устройствен план - План за застрояване по КК на с. Малко Шарково. Имота е собственост на възложителя, има нотариален акт, виждаме каква е и площта. Проектът се изработва с цел обособяване на площ за застрояване в земеделска земя, без промяна предназначението, за реализация на инвестиционното намерение на възложителя, за изграждане на обект „Селскостопанска сграда за съхранение на растителна и животинска продукция и отглеждане на животни”. Аз лично подкрепям докладната записка. Колеги, мнения, съображения?
Ангел Митов: нямаме допълнения.
Атанас Дженков: да влиза в сесия.
Мария Тодорова: подкрепям материала

Веселина Ганева: Обединяваме се всичко около едно мнение. Становището на комисията е, докладната записка да влезе за обсъждане в заседание на Общински съвет.
Гласували:          „За“ – 4,          „Против“ – 0,        „Въздържали се“ – 0. 
ПО Т. 4 ОТ ДНЕВНИЯ РЕД: Отпускане на еднократна помощ на нуждаещи се граждани от община Болярово, докладва: Христо Христов – кмет на общината.
Веселина Ганева: колеги, традиционно на всяко тримесечие разглеждаме подобен тип докладни записки. Освен това има назначена комисия от кмета на общината, която разглежда и обобщава молбите. За периода са постъпили 3 молби за новородени деца. 
Христо Христов: за това тримесечие сме включили молба за помощ от една млада жена с много сериозно заболяване. В момента тече и кампания за събиране на средства за нея. Казва се Христина Димитрова от с. Ситово. Виждате предложили сме сумата от             5 000 евро, моля да я обсъдите и прецените за вашето решение. Мисля, че трябва да помогнем, защото случая наистина е тежък, необходими са доста средства. Останалите лица са подпомагане са основно хора със здравословни проблеми, както и за новородени деца. Постъпи още една молба за еднократна помощ от лицето Станка Иванова от            с. Воден, понеже се намира в затруднено социално положение, предлагам да я подпомогнем. Искам да подчертая, че няма нищо пред изборно с тази докладна записка, защото чувам и подобни коментари. Няма нищо вярно, знаете на всяко тримесечие от годината общинска администрация предлага средства за еднократно подпомагане на гражданите от общината.
Веселина Ганева: благодаря на кмета за разяснението. Разбрахме, че е постъпила още една молба за еднократна помощ от лицето Станка Иванова от с. Воден, понеже се намира в трудно финансово положение е и безработна. Винаги помагаме на нуждаещите се граждани. Смятам, че  е необходимо и има нужда да бъде подкрепена от нас.

Мария Тодорова: подкрепям точката, заедно с новото предложение.
Атанас Дженков: да влиза за гласуване в сесия. Съгласен съм с изказването на             г-жа Ганева.
Ангел Митов: нямам допълнения.
Веселина Ганева: Становището на комисията е, докладната записка да влезе за обсъждане в заседание на Общински съвет, заедно с допълнително постъпилата молба към нея.
Гласували:          „За“ – 4,          „Против“ – 0,        „Въздържали се“ – 0. 
ПО Т. 6 ОТ ДНЕВНИЯ РЕД: Застраховане на имоти – частна общинска собственост през 2026 година, докладва: Христо Христов – кмет на общината.

Веселина Ганева: докладната записка беше заложена за разглеждане в плана на ОбС, който приехме през месец януари 2026 г. Задължително е по закон да го направим. Изброени са имотите, който ще бъдат застраховани, както и населените места в които се намират.
Мария Тодорова: Нямаме забележки, ежегодно я разглеждаме.
Атанас Дженков: да влиза в сесия.

Ангел Митов: съгласен съм.
Веселина Ганева: Становището на комисията е, докладната записка да влезе за обсъждане в заседание на Общински съвет.
Гласували:          „За“ – 4,          „Против“ – 0,        „Въздържали се“ – 0. 

Поради изчерпване на дневния ред, заседанието на ПК беше закрито.

 ПРЕДСЕДАТЕЛ НА ПК:
            

 


          /С. Н/

                          
                                  /В. Г/
4

